Държавен вестник, бр. 31, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  31
да делегира това свое право на Министер­
ския съвет. Няма пречка обаче Народното 
събрание, въвеждайки таксата за държавно 
или общинско вземане, да предостави на 
изпълнителната власт определянето на ней­
ния размер. Затова на Министерския съвет е 
предоставено правото само да утвърди тарифа 
за размера на установената със закон такса. 
Предвид изложеното съдът приема жал­
бата на Румяна Димчева Петрова срещу 
разпоредбата на чл. 1 в частта „С тарифата се 
определят размерът на таксите за социалните 
услуги в дейностите „държавна отговорност“, 
финансирани от държавния бюджет чрез бю­
джетите на общините“, срещу разпоредбата 
на чл. 2, ал. 1, т. 13 и срещу заключителната 
разпоредба на § 2 за неоснователна, поради 
което подлежи на отхвърляне. 
Оспорването на текстовете на чл. 2, ал. 1, 
т. 1 – 12 и т. 14 – 16 от Тарифата е процесу­
ално недопустимо поради липса на доказан 
правен интерес, поради което жалбата на 
Димчева в тази част следва да бъде оставена 
без разглеждане, а производството по дело­
то – прекратено. 
Текстовете на чл. 1 в частта „лицата, които 
заплащат такси, и редът за събирането им“, 
чл. 2, ал. 2 – 5, чл. 3, чл. 4, § 1 и § 1а от до­
пълнителните разпоредби на Тарифата следва 
да бъдат прогласени за нищожни.
Воден от горното и на основание чл. 172, 
ал. 2, чл. 159, т. 4 във връзка с чл. 196 АПК, 
Върховният административен съд
Р Е Ш И :
Оставя без разглеждане жалбата на Румяна 
Димчева Петрова от София срещу Тарифата 
за таксите за социалните услуги, финансирани 
от държавния бюджет (загл. изм., ДВ, бр. 89 
от 2016 г.), утвърдена с Постановление № 91 от 
21.04.2003 г. на Министерския съвет на Републи­
ка България, в частта относно разпоредбите на 
чл. 2, ал. 1, т. 1 – 12 и т. 14 – 16 и прекратява 
производството по делото в тази част. 
Обявява нищожността на Тарифата за так­
сите за социалните услуги, финансирани от 
държавния бюджет (загл. изм., ДВ, бр. 89 от 
2016 г.), утвърдена с Постановление № 91 от 
21.04.2003 г. на Министерския съвет на Репуб­
лика България, в частта на чл. 1 по отношение 
на „лицата, които заплащат такси, и редът за 
събирането им“, на чл. 2, ал. 2 – 5, чл. 3, чл. 4, 
§ 1 и § 1а от допълнителните разпоредби. 
Отхвърля жалбата на Румяна Димчева 
Петрова от София срещу разпоредбата на чл. 1 
в частта „С тарифата се определят размерът 
на таксите за социалните услуги в дейностите 
„държавна отговорност“, финансирани от дър­
жавния бюджет чрез бюджетите на общините“, 
чл. 2, ал. 1, т. 13 и заключителната разпоредба 
на § 2 от Тарифата за таксите за социалните 
услуги, финансирани от държавния бюджет 
(загл. изм., ДВ, бр. 89 от 2016 г.), утвърдена 
с Постановление № 91 от 21.04.2003 г. на 
Министерския съвет на Република България. 
Решението в прекратителната част може да 
се обжалва в 7-дневен срок от съобщенията 
за постановяването му с частна жалба пред 
петчленен състав на Върховния администрати­
вен съд, а в останалата част – в 14-дневен срок 
от получаване на съобщенията с касационна 
жалба пред петчленен състав на Върховния 
административен съд. 
Председател: 
Георги Чолаков
2761
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 102-НС
от 8 април 2019 г.
относно обявяване на Лиляна Друмева Радева 
за народен представител в Двадесет и трети 
изборен район – София, в 44-то Народно 
събрание
С писмо вх. № НС-02-5 от 5.04.2019 г. на 
ЦИК е получено заверено копие от препис 
на решение на Народното събрание за пер­
сонални промени в Министерския съвет на 
Република България, прието на 5 април 2019 г., 
с което на основание чл. 84, т. 6 и чл. 108 
от Конституцията на Република България 
народният представител Данаил Димитров 
Кирилов от Двадесет и трети изборен ра­
йон – София, издигнат от партия „ГЕРБ“, е 
избран за министър на правосъдието.
Съгласно чл. 68, ал. 2 от Конституцията на 
Република България народен представител, 
избран за министър, прекъсва пълномощията 
си за времето, през което е министър, като 
се замества по съответния ред.
Предвид горното и на основание чл. 57, 
ал. 1, т. 1, чл. 302, ал. 2 от Изборния кодекс 
във връзка с Решение на ЦИК № 101-НС от 
8 април 2019 г. Централната избирателна 
комисия 
Р Е Ш И :
Обявява за народен представител от Два­
десет и трети изборен район – София, Лиляна 
Друмева Радева, под № 14 от листата на пар­
тия „ГЕРБ“, за времето, през което Данаил 
Димитров Кирилов изпълнява функциите на 
министър на правосъдието.
Решението да се обнародва в „Държавен 
вестник“.
Председател: 
Стефка Стоева
Секретар: 
Севинч Солакова
2765